Узбекистан), тъй като цените им не са счетени за цени, при които няма нарушения.
 (241)
 По отношение на Аржентина половината от оптичните влакна, които са основният материал за влагане, са внесени от Китай на 6-цифрено ниво. Анализът на 8-цифрено ниво показа обаче, че само за един от трите съответни кода вносът от Китай е бил в значителни количества (52 %). Поради това представителността на този материал за влагане и неговата базова стойност са счетени за адекватни като цяло. Другите основни производствени фактори са внесени в значителни обеми от държави с пазарна икономика. Поради това представителността на вноса в Аржентина, при който няма нарушения, е счетена за висока.
 (242)
 Що се отнася до Бразилия, оптичните влакна са внесени главно от Китай на 6-цифрено ниво. Освен това на 8-цифрено ниво оптичните влакна са внесени чрез три кода, като за два от тях почти целият внос е бил от Китай. Поради това представителността на този материал за влагане и неговата базова стойност са счетени за ненадеждни. Освен това Комисията отбеляза, че на 6-цифрено ниво 72 % от вноса на плакирана с алуминий стоманена тел, използвана в значителни обеми от един производител износител при производството на кабели от оптични влакна, е внесен от Китай. На 8-цифрено ниво този производствен фактор е внесен чрез два кода, като над 60 % от вноса за двата кода е бил от Китай. Поради това представителността на този материал за влагане и неговата базова стойност са счетени за ненадеждни и тъй като той е съществен материал за влагане в производствения процес на оптичните влакна, това засяга значителен дял от нормалната стойност. Освен това 80 % от преждите от стъклени влакна са внесени главно от Китай на 6-цифрено ниво. На 8-цифрено ниво този производствен фактор е внесен чрез два кода, като за двата кода над 60 % от вноса е бил от Китай. Предвид изложеното по-горе общата представителност на вноса в Бразилия, при който няма нарушения, се счита за ниска.
 (243)
 Подобно на Бразилия главният материал за влагане за Тайланд, т.е. оптичните влакна, е внесен предимно от Китай. Само 15 % от общия внос на оптични влакна е бил от други източници, при които няма нарушения (на 6-цифрено ниво). Освен това на 8-цифрено ниво оптичните влакна са внесени чрез два кода и за двата кода над 70 % от внесените обеми са били от Китай. Поради това представителността на този материал за влагане и неговата базова стойност са счетени за ненадеждни. Освен това 96 % от преждите от стъклени влакна са внесени главно от Китай на 6-цифрено ниво. Този код няма 8-цифрено ниво. Поради това представителността на този материал за влагане и неговата базова стойност също са счетени за ненадеждни. Предвид изложеното по-горе, общата представителност на вноса в Тайланд, при който няма нарушения, се счита за ниска.
 (244)
 Що се отнася до Турция, само два производствени фактора, които се използват в малки обеми в производствените разходи за кабелите от оптични влакна, са внесени в значителни обеми от Китай. Поради това представителността на вноса в Турция, при който няма нарушения, е